CELEX: 22004D0699
Language: lt
Date: 1083196800000
Title: 2004/699/EB: 2004 m. balandžio 29 d. EB ir Andoros jungtinio komiteto sprendimas Nr. 1/2004, dėl bendrojo ryšio tinklo ir bendrosios sistemų sąsajos (CCN ir CSI) išplėtimo

19.10.2004   
            
            
               LT
            
            
               Europos Sąjungos oficialusis leidinys
            
            
               L 318/19
            
         
      EB IR ANDOROS JUNGTINIO KOMITETO SPRENDIMAS Nr. 1/2004
   2004 m. balandžio 29 d.
   dėl bendrojo ryšio tinklo ir bendrosios sistemų sąsajos (CCN ir CSI) išplėtimo
   (2004/699/EB)
   JUNGTINIS KOMITETAS,
   atsižvelgdamas į Europos ekonominės bendrijos ir Andoros Kunigaikštystės susitarimą pasikeičiant raštais, pasirašytą Liuksemburge 1990 m. birželio 28 d. (1), ypač į jo 7 straipsnį ir 17 straipsnio 8 dalį,
   atsižvelgdamas į 2003 m. rugsėjo 3 d. EB ir Andoros jungtinio komiteto sprendimą Nr. 1/2003 dėl įstatymų ir kitų teisės aktų, būtinų, kad deramai veiktų muitų sąjunga (2),
   kadangi:
   
               (1)
            
            
               Andoroje taikomos Bendrijos taisyklės numato naudojimąsi informacinėmis technologijomis ir kompiuterių tinklais, taikant kai kurias nuostatas, o ypač tas, kurios susijusios su Bendrijos tranzitu.
            
         
               (2)
            
            
               Kad būtų galima naudotis tokiomis technologijomis, o ypač nauja kompiuterizuota tranzito sistema (NCTS), būtina naudotis Bendrijos sukurtu CCN/CSI.
            
         
               (3)
            
            
               Bendrija turėtų leisti išplėsti CCN/CSI į Andorą, kad būtų galima įgyvendinti susitarimo, įkuriančio Europos ekonominės bendrijos ir Andoros muitų sąjungą, nuostatas.
            
         
               (4)
            
            
               Be to, reikėtų nustatyti tokio išplėtimo praktines taisykles ir tvarką bei su juo susijusius Bendrijos ir Andoros įsipareigojimus,
            
         PRIĖMĖ ŠĮ SPRENDIMĄ:
   1 straipsnis
   Bendrija leidžia išplėsti į Andorą Bendrijoje sukurtą bendrąjį ryšio tinklą ir bendrąją sistemų sąsają (CCN/CSI).
   2 straipsnis
   1.   Šalys įsipareigoja laikytis techninių sąlygų, išdėstytų šio sprendimo priede išvardytuose dokumentuose, kurie pateikti Andorai, ir visų su šiuo projektu susijusių pakeitimų, kurie gali būti padaryti ateityje.
   2.   Europos Bendrijų Komisija (toliau – Komisija) tvarkys ir kurs sistemą Andorai pagal Muitų politikos komiteto, Duomenų apdorojimo darbo grupės ir CCN/CSI techninio pogrupio (CPC–CWP–CCN/CSI) parengtas gaires.
   3.   Šalys įsipareigoja laikytis bendrosios saugumo politikos taisyklių, nustatytų ir priimtų šiame projekte.
   4.   Andora bus lygiai taip, kaip kitos Europos Sąjungos valstybės narės informuojama apie CCN/CSI plėtojimo bendrąsias kryptis ir pagrindinius aspektus, kurie galėtų turėti įtakos jų išlaidoms.
   3 straipsnis
   1.   Komisija informuos Andorą apie paslaugų teikėjus, į kuriuos ji turi kreiptis dėl CCN/CSI sistemos įdiegimui bei techninei priežiūrai būtinų paslaugų.
   2.   Andora imsis būtinų priemonių, kad būtų laikomasi Komisijos nurodymų tuo atveju, jei būtų keičiami projekto paslaugų teikėjai.
   3.   Įdiegus tinklą ir sudarius sutartis dėl paslaugų, susijusių su CCN/CSI tiekimo Andorai, tinklo naudojimo išlaidas padengia Andora.
   4 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2004 m. balandžio 29 d.
      
         
            Jungtinio komiteto vardu
         
         
            Pirmininkas
         
         M. BRINKMANN
         
      
   
   
      (1)  OL L 374, 1990 12 31, p. 14.
   
      (2)  OL L 253, 2003 10 7, p. 3.
   
      PRIEDAS
      Techninių dokumentų sąrašas (tik anglų k.)
      
                  —
               
               
                  CCN/CSI System Overview – Ref: CCN/CSI-OVW-GEN-01-MARB
               
            
                  —
               
               
                  CCN/CSI Gateway Management Procedures – Ref: CCN/CSIMPRGW01MABX
               
            
                  —
               
               
                  Check-list for CCN Gateways Installation – Ref: CCN/CSIDEPCHK-ATOR